Naken mann stengte regjeringsgate i London
Regjeringsgaten Whitehall i det sentrale London ble stengt av etter at den nakne mannen klatret opp på statuen. Øyenvitner sier at mannen viftet med armene og snakket med politi og ambulansepersonell, skriver den engelske avisen The Independent. Ifølge avisen skal Scotland Yard ha uttalt at de tror at mannen var bevæpnet med en kniv. På et av bildene kan man se hvordan mannen balanserer med armene utstrakt på toppen av statuen. Politiet sperret av et område 100 meter rundt statuen. Det er foreløpig uklart hvorfor mannen klatret opp på det flere meter høye monumentet.
Politiet brukte en halv time på å få mannen ned fra en statue av prins George.